Ecnomidae

Austrotinodes
 Chilocentropus
 Daternomina
 Ecnomina
 Ecnomus
 Parecnomina
 Psychomyiellodes

Ecnomidae er en gruppe (familie)  av insekter som hører til ordenen vårfluer (Trichoptera).  Larvene lever i ferskvann. De voksne lever ikke langt fra vannet de vokser opp i, men kan fly et godt stykke.   
Det er én art i Norge og omtrent 350 i verden.

Utseende 
Stort sett små vårfluer (vingespenn 6–18 mm), vingene er smale, avrundet ytterst og gråbrun-spraglete. Antennene er høyst så lange som forvingen, hodet mangler punktøyne (ocelli). Maksillarpalpene består av fem ledd, det andre og tredje leddet er omtrent like lange og tydelig lengre enn det første, det ytterste leddet er bøyelig. Mesonotum og scutellum har hvert sitt par av hårbærende vorter. Forbeina har to eller tre sporer, mellom- og bakbeina fire. Larvene har harde ryggplater på alle de tre thorax-leddene, den fremste av disse er uttrukket bakover og mot sidene. Bakkroppsspissen har et par lange "falske føtter" (prolegs).

Levevis 
Larvene til denne familien kan finnes i både stillestående og rennende ferskvann. De lever av organiske partikler. De bygger ikke klassiske "vårfluelarve-hus", men lever i rør av silke med noen partikler av mudder og plantemateriale innekapslet

Utbredelse 
Ecnomidae forekommer i alle verdensdeler. De fleste av de ca. 350 kjente artene lever i Sør-Amerika, og det er bare slekten Ecnomus som forekommer utenfor sør-kontinentene.

Systematisk inndeling / norske arter 
Slektene Zelandoptila (i dag plassert i Psychomyiidae) og Pseudoneureclipsis (plassert i Dipseudopsidae) bør muligens regnes til Ecnomidae)
.

 Ekte insekter (Ectognatha)
 Vingede insekter (Pterygota)
 Holometabole insekter (Holometabola, «insekter med fullstendig forvandling»)
 Vårfluer (Trichoptera)
 Gruppen Annulipalpia – larvene i denne gruppen lager fangstnett og spinner seg et hus de kan trekke seg tilbake til. 
 Familien Ecnomidae Ulmer, 1903
 Slekten Austrotinodes Schmid, 1955
 Slekten Chilocentropus
 Slekten Daternomina Neboiss, 2003
 Slekten Ecnomina Kimmins, 1953
 Slekten Ecnomus McLachlan, 1864 (=Psychomyiellodes Mosely). I Norge:
 Ecnomus tenellus (Rambur, 1842) – Sør-Norge nord til Hedmark
 Slekten Parecnomina Kimmins

Kilder 
 Australian Faunal Directory: Ecnomidae
 Johanson, K.A. og Espeland, M. (2009) Phylogeny of the Ecnomidae (Insecta: Trichoptera) 
 Ottesen, P.S. (red.) 1993 Norske Insektfamilier og deres artsantall. NINA utredning 055, 40 sider.
 Solem, J.O. og Andersen, T. (1996) Trichoptera, Vårfluer. Side 172-180 i: Aagaard, K. og Dolmen, D. (red.): Limnofauna norvegica. Tapir, Trondheim. ISBN 82-519-1214-8

Eksterne lenker 
 
 Norsk Entomologisk forening – for deg som vil lære mer om insekter.
 Tree of life - Vårfluer - engelskspråklig. Med fine bilder.

Vårfluer